proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA PADRÓN SERVIZO AXUDA A DOMICILIO DECEMBRO 2017
ADMINISTRACIÓN LOCAL — Municipal — Lalín (Recadación, 26/01/2018)

Por Decreto da Alcaldía de data 23 de xaneiro de 2018 aprobouse a liquidación correspondente ao Prezo público polo servizo de axuda no fogar de decembro de 2017 por importe de 8.318,54 € e un total de 121 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderan facer o pago en calquera oficina das entidades bancarias de Abanca, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, O Alcalde, Rafael Cuiña Aparicio
APROBACIÓN DEFINITIVA ORZAMENTO ANO 2018
ADMINISTRACIÓN LOCAL — Municipal — Sanxenxo (Presupostos e cadros de persoal, 09/02/2018)

Por acordo plenario de data 29.01.18 foi inadmitida a alegación da C. I. G. aos orzamentos municipais 2018 do Concello de Sanxenxo, presentada o día 24.01.18, baixo o rexistro de entrada nº 652. Cumprindo o disposto no artigo 169.3 do texto refundido da Lei reguladora das facendas locais, aprobado por Real decreto lexislativo 2/2004 de 5 de marzo e disposicións concordantes, faise público o citado orzamento resumido, o cal está integrado polos seguintes orzamentos separados: a) Orzamento da entidade local b) Orzamento do O. A. Terra de Sanxenxo c) Previsión sociedade mercantil Nauta Sanxenxo, S. L. d) Previsión sociedade mercantil Ínsula e) Previsión sociedade mercantil Turismo de Sanxenxo, S. L. Engádese a cada un dos orzamentos que integran o xeral: a. Memoria explicativa da alcaldía – presidencia b. Informe económico–financeiro c. Anexo sobre o estado e evolución da débeda financeira d. Informe da intervención xeral e. Bases de execución do orzamento f. Anexo de persoal g. Anexo de investimentos h. Liquidación do ano 2016 i. Avance da liquidación de 2017, á data j. Estado de gastos e ingresos O orzamento xeral consolidado do Concello de Sanxenxo para o ano 2018 que integra o da propia entidade local, o O. A. Terra de Sanxenxo, a previsión da sociedade mercantil Turismo de Sanxenxo, S. L., a previsión da sociedade mercantil Nauta Sanxenxo e a previsión da sociedade mercantil Ínsula por un importe total de 32.216.373,59 € en ingresos e de 31.946.718,84 € en gastos (despois de eliminacións internas), as eliminacións ascenden en termos legais de consolidación a 3.142.506,20 €. euros, co seguinte desglose: Incluído no orzamento xeral quedou definitivamente aprobado o cadro de persoal para o ano 2017 que se reproduce a continuación: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo, 1 de febreiro de 2018 O alcalde Telmo Martín González
EXECUCIÓN DE TÍTULOS XUDICIAIS 007/2018, NOTIFICACIÓN A LANZALIA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 20/06/2018)

Fago saber: Que no procedemento EXECUCIÓN DE TÍTULOS XUDICIAIS 7/18, seguido a instancia de Dª FLORINA ANDREEA HERRAINZ EL ADDADI fronte á empresa LANZALÍA, S. L., e outra, ditouse a seguinte resolución, da que se achega un extracto: “Auto: Efisio Gerona Lamaalam ÁLVAREZ.—Vigo, vintetrés de maio do dous mil dezaoito. Único. A representación de Dª FLORINA ANDREEA HERRAINZ EL ADDADI presentou un escrito no cal solicitaba a execución da SENTENZA de data do 18.12.17 e AUTO DE EXTINCIÓN de data do 20.02.18, fronte a LANZALIA S. L. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a LANZALÍA, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, catro de xuño do dous mil dezaoito.—O Letrado da Administración de Xustiza.
INICIO DO EXPEDIENTE DE INVESTIGACIÓN, CAMIÑO DO CANO
ADMINISTRACIÓN LOCAL — Municipal — Redondela (Outros documentos, notificacións e informacións públicas, 17/08/2018)

Por resolución de Alcaldía de data 18 de maio de 2018 acordouse o inicio do expediente de investigación sobre “Camiño do Cano”. O camiño está situado no barrio de Rande (parroquia de Cedeira), á altura do inmoble número nº 6 do camiño Coto do Coello e comunica este camiño (Camiño do Coello) co Camiño das Muradas. Consultada a cartografía oficial do catastro comprobase que dito camiño aparece grafado en dita cartografía, lindando polo Leste coas parcelas catastrais 36045A041008450000WT (edificada) e 36045A041008470000WM, e polo Oeste coa parcela 36045A041012090000WM. O expediente iníciase a efectos de determinar a titularidade correcta do camiño de terra, polo que de conformidade co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo no Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios físico e electrónico do Concello de Redondela durante quince días hábiles. O presente anuncio corrixe o erro material na denominación da parroquia no anuncio publicado no BOP núm.125, do 29.06.2018 No prazo de un mes contado dende o día seguinte ó que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, acompañando todos os documentos nos que funden as súas alegacións. Durante devandito prazo o expediente poderá ser examinado por calquera interesado nas dependencias municipais. Redondela, 03/08/2018. O Alcalde, Javier Bas Corugeira.
APROBACIÓN DO PADRÓN, TAXA DE CAIXEIROS NA VÍA PÚBLICA 2018
ADMINISTRACIÓN LOCAL — Municipal — Redondela (Recadación, 02/05/2018)

Aprobado por Resolución da Alcaldia de data 24 de abril de 2018 o Padrón da taxa de Caixeiros na vía pública correspondente ao exercicio 2018, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario da Taxa de Caixeiros na vía pública será o comprendido entre o 2 de maio e o 2 de xullo do 2018, ambos inclusive, no horario de caixa de cada entidade bancaria colaboradora. A taxa deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 2 de xuño de 2018 non tivesen recibido nos seus domicilios os formularios de ingreso, disporán de prazo ata o 2 de xullo de 2018 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado dixitalmente ó marxe.
ANUNCIO COBRANZA DA TAXA POLO SERVIZO DE MERCADO XULLO-SETEMBRO 2018
ADMINISTRACIÓN LOCAL — Municipal — Cambados (Recadación, 26/11/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZOS MERCADO correspondentes a Remesa: PADRON MERCADO XULLO- AGOSTO-SETEMBRO 2018 o seguinte: Durante o prazo comprendido entre 26 de Novembro de 2018 ata o 28 de Xaneiro de 2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuaráse durante a segunda semana do mes de de Decembro de 2018. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
IN407A 2017/486-4, CONCESIÓN A CENTRAL ELÉCTRICA SESTELO Y CÍA., S. A., PARA REFORMA CT, NO LUGAR DE FOFE, COVELO (CONCELLO COVELO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 15/01/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 19 de decembro de 2017. O Xefe Territorial Ignacio Rial Santomé
FORMALIZACIÓN DO CONTRATO DA CONCESIÓN DA XESTIÓN DO CENTRO DE DEPORTES ACUÁTICOS DE CHAPELA
ADMINISTRACIÓN LOCAL — Municipal — Redondela (Contratos administrativos, 29/01/2018)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato da Concesión da xestión do Centro de deportes acuáticos de Chapela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: a xestión do Centro de deportes acuáticos de Chapela propiciando, coas dotacións de equipos, maquinaria e mobiliario que sexan necesarias, a prestación dos servizos asociados á citada instalación no eido dos deportes acuáticos, ximnasio e outras actividades complementarias, no seu caso. b) Lotes: non c) Lugar de execución: Redondela (Pontevedra). d) Prazo de execución: dous (2) anos, dende a formalización do contrato, podendo prorrogarse por outros dous períodos dun (1) ano. a) Tipo de contrato: administrativo. b) Tramitación: ordinario. c) Procedemento: aberto. a) Data de adxudicación: 5 de decembro de 2017 b) Data de formalización:9 de xaneiro de 2018 c) Contratista: FCC Aqualia, SA d) Nacionalidade: española. e) Canón: 0,01% da cifra de negocios sempre e cando esta supere a cifra dun (1,00) euro. f) Topes máximos da subvención do Concello aos consumos previstos no Prego de cláusulas administrativas particulares: Electricidade: 42.000,00 euros Biomasa: 30.000,00 euros Auga: 8.000,00 euros f) Vantaxes da oferta adxudicataria: única oferta presentada que se axusta ao esixido no Prego de cláusulas administrativas particulares e no de prescricións técnicas. Redondela, 16 de xaneiro de 2018 O alcalde Javier Bas Corugeira
DELEGACIÓN DA ALCALDIA DO 31 DE AGOSTO AO 3 DE SETEMBRO AMBOS INCLUSIVE, NO TENENTE DE ALCALDE D. VICTOR M. CAAMAÑO RIVAS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 21/09/2018)

Tendo que ausentarme da localidade do 31 de agosto ao 3 de setembro inclusive, sustituirame durante a miña ausencia, actuando como Alcalde en funcións, o Tenente de Alcalde D. Victor M. Caamaño Rivas. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben RESOLVER: Documento asinado electrónicamente.
APROBACIÓN INICIAL DA MODIFICACIÓN DA ORDENANZA MUNICIPAL DA VENDA AMBULANTE E ACTIVIDADES FEIRAIS
ADMINISTRACIÓN LOCAL — Municipal — Vilaboa (Ordenanzas e Regulamentos, 15/02/2018)

O Pleno do Concello de Vilaboa na sesión ordinaria de 26 de xaneiro de 2018 aprobou inicialmente a modificación da Ordenanza Municipal da venda ambulante e actividades feirais no termo municipal de Vilaboa, no referente ao contido do artigo 31 O expediente exponse ao público mediante publicación de anuncio no taboleiro de edictos e BOP por trinta días hábiles, contados a partir do seguinte ao da publicación neste último medio, para a presentación das reclamacións e suxestións que se teñan por conveniente, que serán resoltas pola corporación. De non se presentar ningunha reclamación ou suxestión, entenderase definitivamente aprobado o acordo, sen necesidade de novo acordo plenario. O alcalde, José Luis Poceiro Martínez (sinatura dixital na marxe)
APROBACIÓN INICIAL DA ORDENANZA PARA O IMPULSO DA LINGUA GALEGA NO CONCELLO DE VALGA
ADMINISTRACIÓN LOCAL — Municipal — Valga (Ordenanzas e Regulamentos, 03/10/2018)

Aprobada inicialmente a ORDENANZA PARA O IMPULSO SOCIAL DA LINGUA GALEGA NO CONCELLO DE VALGA, por Acordo do Pleno de data 17 de setembro de 2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar dende o día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://valga.sedelectronica. gal ]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Asinado dixitalmente en data ao marxe. O alcalde José Mª Bello Maneiro
PREZO PÚBLICO DA UTILIZACIÓN DO ALCOHOLÍMETRO MUNICIPAL
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 20/11/2018)

O Pleno da Corporación, na sesión celebrada o día vintaenove de outubro de dous mil dezaoito, adoptou o seguinte acordo e dispón a publicación do texto íntegro no Boletín Oficial da Provincia: De conformidade co previsto nos artigos 41 e 127 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, establécense os prezos públicos pola utilización do alcoholímetro municipal, no Concello de Salvaterra de Miño. Están obrigados ao pagamento do prezo público, todas aquelas persoas que queiran utilizar o alcoholímetro. O devengo deste prezo ten lugar no momento da solicitude, introducindo o importe no monedeiro do propio alcoholímetro. O importe a abonar pola utilización do alcoholímetro será de 1,00€ (Ive incluido) O importe debera satisfacerse introducindo o importe no monedeiro do propio alcoholímetro. O pagamento deste prezo realizarase no momento da utilización do mesmo, introducindo o importe no monedeiro do propio alcoholímetro. Estes prezos públicos comezarán a rexer ao día seguinte da súa publicación no BOP, e permanecerán en vigor en tanto non se acorde a súa modificación ou derogación. DOCUMENTO ASINADO ELECTRONICAMENTE O Alcalde Asdo.: Arturo Grandal Vaqueiro
EXPOSICIÓN CONTA XERAL 2017
ADMINISTRACIÓN LOCAL — Municipal — Ponte Caldelas (Presupostos e cadros de persoal, 30/10/2018)

Formulada e rendida a Conta Xeral do Exercicio económico de 2017 deste Concello, e informada pola Comisión Especial de Contas, na súa sesión extraordinaria do día 22 de outubro de 2018; exponse ó público no departamento de Intervención desta entidade cos documentos que a xustifican, por prazo de 15 días hábiles, contados a partires do seguinte ó da publicación deste anuncio no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os 8 seguintes, de conformidade co disposto no artigo 212.3 do Real Decreto Lexislativo 2 /2004, de 5 de marzo, polo que se aproba o Texto Refundido da Lei Reguladora das Facendas Locais. Documento asinado electronicamente ao marxe. O alcalde Andrés Díaz Sobral
DH. A36.15041, CONCESIÓN Á COMUNIDADE DE USUARIOS DE VALONGO, PARA UN CAUDAL DE AUGA PROCEDENTE DE DOUS MANANCIAIS CAVEIRIÑOS E COSTA CARBALLA, NO LUGAR DE VALONGO, CONCELLO DE COTOBADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 13/03/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 20 de febreiro de 2018 e como resultado do expediente incoado ó efecto, outorgóuselle á Comunidade de Usuarios de Valongo unha concesión de 10.475 m 3 anuais de auga que procede de cinco mananciais denominados Caveiriños e Costa Carballa, na parroquia de Valongo (Santo André), no concello de Cotobade (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Alfonso Antonio Alfonso Luis Custardoy Castronuevo
PROCEDEMENTO ORDINARIO 913/2016, NOTIFICACIÓN A MARCO ANTONIO CASANOVA RODRÍGUEZ
ADMINISTRACIÓN DE XUSTIZA — Xulgados do Social — De Vigo (Edictos xudiciais, 18/05/2018)

Fago saber: Que no procedemento PO 913/16 deste xulgado, seguido a instancia de Begoña Iglesias Abalde contra CALLEJA Y CASANOVA, C. B., e outros sobre cantidades, ditouse a seguinte resolución: Sentenza Nº 522/17: Vigo, oito de novembro do dous mil dezasete. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 913/2017 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: Claudiu Ioan Eva Rocio Perez Aloe Lerin, que compareceu no procedemento no seu propio nome e interese, defendida polo Avogado Don José Antonio Somoza Blanco.2.—Demandada: Javier Ángel Calleja Cameselle, que compareceu no procedemento no seu propio nome e interese, defendido pola Avogada Dona Patricia Parada; Calleja y Casanova S. L., José Antonio Casanova Rodríguez e Fondo de Garantía Salarial, que non compareceron no procedemento no seu propio nome e interese. Seguen antecedentes de feito, feitos probados, fundamentos de dereito e xulgo. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado Marco Antonio Casanova Rodríguez cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, oito de maio do dous mil dezaoito.—O Letrado da Administración de Xustiza.—El Letrado de la Administración de Xustiza.
ORDENANZA FISCAL REGULADORA TAXA ABASTECEMENTO AUGA
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 20/12/2018)

O Pleno do Concello de A Illa de Arousa, en sesión celebrada o 11 de decembro de 2018, adoptou acordo provisional de modificación da Ordenanza Fiscal reguladora da taxa polo servicio de abastecemento de auga potable. O que, de acordo co disposto no artigo 17 do Texto Refundido de Lei de Facendas Locais e artigo 49 da Lei 7/85, de Bases de Réxime Local, expóñese ó público, por prazo de trinta días, dentro do cal os interesados poderán examinar o expediente e presentar as reclamacións que estimen oportunas. No caso de que non se presenten reclamacións entenderanse definitivamente aprobado o acordo ata entón provisional. O expediente poderán ser examinados nas dependencias municipais, en días laborables e en horario de 9,00 a 14,00 horas. O que se fai público para xeral coñecemento. Na Illa de Arousa. O ALCALDE Asdo. Carlos Iglesias Cores
DECRETO DE NOMEAMENTO DE ALCALDE ACCIDENTAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 28/03/2018)

Sendo que por motivos persoais estarei ausente de Lalín os días 26 e 27 de marzo de 2018, e de conformidade co disposto nos artigos 23.3 da Lei 7/85, de 2 de abril, Reguladora das Bases do Réxime Local e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/86, de 28 de novembro, Primeiro: Delegar no Rocio Candelaria Michel Georges Sanchez Barahona Moujib D. Nicolás González Casares, o cargo de Alcalde-Presidente do Concello de Lalín a todos os efectos legais os días 26 e 27 de marzo de 2018. Segundo: Notifíquese ao interesado, publíquese no BOP e dese conta ao Concello Pleno na primeira sesión plenaria que se celebre. O Alcalde, Rafael Cuíña Aparicio. Dou fe.—O Secretario Xeral, César López Arribas.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE OUTUBRO DE 2018
ADMINISTRACIÓN LOCAL — Provincial — Deputación Provincial (Subvencións e axudas, 19/11/2018)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de outubro de 2018 e que tramitou o Servizo de Cohesión Social e Xuventude da institución provincial. Pontevedra, 8 de novembro de 2018 A deputada delegada O secretario Digna Rosa Rivas Gómez Carlos Cuadrado Romay
CORRECCIÓN DE ERROS DO CONVENIO COLECTIVO DA EMPRESA CESPA, S. A. PARA O PERSOAL ADSCRITO AOS SERVIZOS DE LIMPEZA PÚBLICA E INTERIORES CONTRATADOS CO CONCELLO DE PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Convenios colectivos, 05/03/2018)

Visto o BOP número 29, do 9 de febreiro do 2018, polo que se publica o convenio colectivo da empresa CESPA, S. A. para o persoal adscrito aos servizos de limpeza pública e interiores contratados co concello de Pontevedra, procede rectificar o mesmo de conformidade cos antecedentes de feito e de dereito que se mencionan a continuación. Por resolución do 23.01.2018, esta Xefatura Territorial ordenou a publicación no Boletín Oficial da Provincia de Pontevedra do convenio colectivo para o persoal do servizo de limpeza pública e interiores contratados co Concello de Pontevedra, adscrito á empresa CESPA, S. A. O Boletín Oficial da Provincia de Pontevedra núm.29 do 09.02.2018, publica o devandito convenio pero no título do anuncio da publicación fai referencia “aos servizos de limpeza pública e interiores contratados co concello de Vigo”, cando debería dicir “co concello de Pontevedra”. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Cuarto.- O artigo 109.2 da lei 39/2015, do 1 de outubro, procedemento administrativo común das administracións públicas (BOE núm.236 do 02.10.2015) establece que as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, Esta Xefatura territorial, Primeiro.- Rectificar o anuncio da publicación do convenio colectivo do persoal do servizo de limpeza pública e interiores contratados co concello de Pontevedra, adscrito á empresa CESPA, SA, no BOP do 09.02.2018, do seguinte xeito, Segundo.- Ordenar a súa publicación no Boletín Oficial da Provincia de Pontevedra. Vigo, a 19 de febreiro do 2018. O xefe Territorial Ignacio Rial Santomé
APROBACIÓN INICIAL DE MODIFICACIÓN ORZAMENTARIA
ADMINISTRACIÓN LOCAL — Municipal — Mos (Presupostos e cadros de persoal, 17/10/2018)

O Pleno da Corporación en sesión celebrada o día 28.09.2018, aprobou inicialmente expediente de modificación de crédito núm.28/18, por transferencia de crédito núm.06/18. Ao obxecto de dar cumprimento ao disposto no R. D. Lexislativo 2/2004 de 5 de marzo, polo que se aproba o Texto Refundido da Lei Reguladora de Facendas Locais, exponse ao público no servizo de Intervención por prazo de quince días hábiles, durante os cales os interesados poderán examinalo e presentar as reclamacións que consideren oportunas. Si transcorrido dito prazo non se tiveran presentado reclamacións, considerarase definitivamente aprobado o expediente. Mos, 28.09.2018. A ALCALDÍA. Fatoumatta Aura Elena Gardachal Marrase.
APROBACIÓN DEFINITIVA DA MODIFICACIÓN DA BASE DE EXECUCIÓN 34ª B) 1DO ORZAMENTO PRORROGADO E DO ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Cerdedo–Cotobade (Subvencións e axudas, 21/03/2018)

A Comisión Xestora en sesión ordinaria de data 01.02.2018 adoptou acordo de aprobación inicial de modificación da base de execución 34ª b) 1do orzamento prorrogado e do anexo de subvencións nominativas. Durante o período de exposición ao público (BOP nº 32 de 14 de febreiro de 2018) non se presentaron reclamacións contra a modificación de referencia, polo que en cumprimento do establecido no artigo 169.1 do Real Decreto Lexislativo 2/2004, de 5 de marzo polo que se aproba o Texto Refundido da Lei Reguladora das Facendas Locais, o acordo inicial elévase a definitivo. Faise pública a modificación da redacción da base de execución do orzamento 34ª b) 1 do anexo de subvencións nominativas: 1.—Os beneficiarios e importes anuais das subvencións nominativas no exercicio 2017 prorrogado para o exercizo 2018, nos termos establecidos nestas bases, son os seguintes: 2.—Previamente á aprobación do recoñecemento das obrigas das subvencións nominativas relacionadas nesta base, deberá asinarse un convenio cos beneficiarios nos que se inclúan alomenos as seguintes claúsulas: a) Identificación do beneficiario (nome e apelidos ou razón social, número de identificación social, domicilio fiscal). b) Identificación do representante, se procede (nome e apelidos, número de identificación social, domicilio). c) Definición do obxecto e da finalidade para a que se concede asubvención. d) Importe da subvención. e) Data límite e forma de xustificación do cumprimento da finalidade. para a que se concedeu a subvención e da aplicación dos fondos percibidos f) Prazo de vixencia. g) Compatibilidade ou incompatibilidade con outras subvencións, axudas, ingresos ou recursos para a mesma finalidade, procedentes de outras. Administracións ou Entes públicos ou privados. h) Forma de pagamento. Poderán facerse pagos anticipados das subvencións nominativas a favor dos beneficiarios como financiación necesaria para poder levar a cabo as actuacións inherentes á subvención, nos termos sinalados polo artigo 34 da LXS e segundo o establecido no convenio correspondente.3.—Os convenios cuio prazo de vixencia conclúe no exercicio 2018 deberán renovarse, se procede, antes do remate do ano e a súa redacción adaptaráse o contido destas bases e da normativa xeral aplicable.” De conformidade co disposto no artigo 171 do citado RDL 2/2004, de 5 de marzo, poderase interpoñer directamente contra a dita modificación recurso contencioso-administrativo, na forma e prazos que establecen as normas da citada xurisdicción. O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da lei Reguladora das Facendas Locais, para coñecemento e efectos. Cerdedo-Cotobade 9 de marzo de 2018 O Presidente Jorge Cubela López
FORMALIZACIÓN DO CONTRATO DO LOTE 2 “ÁREAS BIOSAUDABLES” DO CONTRATO DE SUBMINISTRO E INSTALACIÓN DE “ÁREAS DE XOGO INFANTÍS ADAPTADAS E INCLUSIVAS, ÁREAS BIOSAUSABLES E ÁREA DE SKATE PARK” (PLAN CONCELLOS 2017 )
ADMINISTRACIÓN LOCAL — Municipal — Bueu (Contratos administrativos, 10/08/2018)

a) Organismo: Concello de Bueu. b) Órgano de Contratación: Xunta de Goberno Local c) Dependencia que tramita o expediente: Servizo de Contratación do Departamento de Secretaría. d) Núm. de expediente: 2593/2017 a) Tipo: Administrativo de subministro e instalación b) Obxecto: “LOTE 2: ÁREAS BIOSALUDABLES” c) Prazo de execución: TRES SEMANAS (03 SEMANAS) contados a partir da formalización do contrato en documento administrativo. a) Tramitación: Ordinaria b) Procedemento: Aberto con pluralidade de criterios de adxudicación c) Criterios de adxudicación: a oferta economicamente máis vantaxosa, ampliación do prazo de garantía, redución do prazo de execución, número de usuarios instantáneos e calidade dos materiais e dos deseños (Cláusula 13 dos PCAP). a) Valor estimado do LOTE 2: “ÁREAS BIOSALUDABLES”: 18.100,08-€ b) IVE aplicable: 21% c) Importe do IVE: 3.801,02-€ d) Prezo de licitación: 21.901,10.-€ 15.530,41.-€ IVE engadido. a) Data de adxudicación: 18.07.2018 b) Data de formalización do contrato: 01.08.2018 c) Entidade adxudicataria: BRICANTEL ESPAÑA S. L. CIF: B49280720 (DOCUMENTO ASINADO ELECTRÓNICAMENTE Á MARXE)
PADRÓN DE AGUA DO POLÍGONO REIGOSA 1º BIMESTRE 2018
ADMINISTRACIÓN LOCAL — Municipal — Ponte Caldelas (Recadación, 15/03/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servizo Integral da Auga) correspondente ó 1º bimestre do ano 2018 (Xaneiro-Febreiro 2018 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente: 1º- Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 1º bimestre do ano 2018, que ascende á cantidade de: 3º- Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º- Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación.5º- A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Documento asinado electrónicamente ao marxe. O alcalde Andrés Díaz Sobral
APROBACIÓN DO PADRÓN DE AUGA E SUMIDOIROS 3º TRIMESTRE 2018
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 19/12/2018)

Confeccionado o Padrón da Taxa de auga potable, sumidoiros, depuración e canon da auga por Viaqua Gestión Integral de Aguas de Galicia, S. A. U., correspondente ao 3º trimestre do ano 2018 e por un importe total de 405.995,82.-€ e habendo sido aprobado por Resolución da Alcaldía de 4 de decembro de 2018 procede expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poda ser examinado polos/as contribuíntes ou interesados no concello de Ponteareas, en días hábiles durante as horas de 08:00 a 14:00 no departamento de Rentas, e poidan facer as reclamacións que consideren oportunas, elevándose a definitivo con resolución das mesmas se as houbese. Asúmesmo faise saber que, sen prexuízo das reclamacións que se poidan presentar o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei Xeral tributaria e 69 e seguintes do Regulamento Xeral de Recadación (R. D. 939/2005 de 29 de xullo). Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola Consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004. de 5 de marzo, polo que se aproba o texto refundido da Lei de Facendas locais). De igual modo, a repercusión do canon da auga, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende a súa publicación no BOP. Documento asinado dixitalmente. O alcalde
DH. W36.62732 DEPUTACIÓN DE PONTEVEDRA. "AMPLIACIÓN DE OBRAS DE DRENAXE NA EP-8504 FORNO-CERNADAS, NO PK 0+530 E NO PK 4+670 (VALGA)"
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 21/09/2018)

As obras solicitadas descríbense no proxecto titulado “Ampliación de obras de drenaxe na EP-8504 Forno – Cernadas, no PK 0 + 530 e no PK 4 + 670 (Valga)”, datado en xaneiro de 2018, na substitución de dúas obras de drenaxe que melloren a capacidade hidráulica e deseñadas para una capacidade hidráulica para a avenida con período de retorno de 500 anos, a base de estruturas compostas por lousas de formigón armado apoiadas sobre muros de mampostería executados en paralelo ao río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, a 7 de setembro de 2018. O xefe do servizo territorial Ángel Gómez Rey
EXPED.3/273/5, AMPLIACIÓN DO PASO DE PESCADORES A CARÓN DO EDIFICIO DA CENTRAL DO APROVEITAMENTO HIDROELÉCTRICO NO RÍO LÉREZ, DENOMINADO SALTO DE ANLLO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 25/01/2018)

A sociedade Enel Green Power España, SL, titular do dereito concesional relativo a un aproveitamento hidroeléctrico do río Lérez integrado, entre outros, polo Salto de Anllo (nº 1+2), presentou o 02/11/2017 o documento titulado “Proyecto ampliación paso de pescadores. Campo Lameiro, Cotobade – Pontevedra. Octubre 2017”, no que se definen e xustifican tecnicamente as actuacións a desenvolver para a ampliación do paso de pescadores e a reparación da coieira situada nas inmediacións da casa de máquinas do aproveitamento hidroeléctrico. En cumprimento do disposto no artigo 52.2 do Real decreto 849/1986, do 11 de abril, polo que se aproba o Regulamento do Dominio Público Hidráulico, sométese ao trámite de información pública a documentación achegada na que se recollen as seguintes actuacións a realizar: O que se fai público aos efectos do seu coñecemento xeral, co fin de que aquelas persoas naturais ou xurídicas que se consideren afectadas nos seus dereitos poidan formular, por escrito, cantas alegacións, observacións, suxestións e reclamacións estimen procedentes, persoalmente ou por medio do seu representante con poder suficiente, e que poderán presentarse por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, dentro do prazo improrrogable de 20 días hábiles, que comezará a computarse a partir da data de publicación do presente anuncio no Boletín Oficial da provincia de Pontevedra. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Campo Lameiro. Para os expresados efectos, estará dispoñible unha copia da petición e da documentación técnica achegada polo peticionario, estará dispoñible para que poidan ser examinadas nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela, así como nas dependencias do Concello de Campo Lameiro (A Lagoa. Praza da Provincia de Pontevedra, 1, 36110 Campo Lameiro, Pontevedra), e na páxina web deste organismo de conca http://augasdegalicia.xunta. gal (na sección denominada Participación Pública). Santiago de Compostela, (documento asinado dixitalmente). O Subdirector xeral de Xestión do Dominio Público Hidráulico Nyuma Fermosel Trubat
CONTRATACIÓN DO SUBMINISTRO DE MOBILIARIO DAS INSTALACIÓN DA BIBLIOTECA E ARQUIVO HISTÓRICO, MEDIANTE PROCEDEMENTO ABERTO CON VARIOS CRITERIOS DE ADXUDICACIÓN A TRAMITACIÓN ORDINARIA EN DOUS LOTES
ADMINISTRACIÓN LOCAL — Municipal — Baiona (Contratos administrativos, 09/01/2018)

Aprobado por Resolución de data 28 de decembro de 2017 o prego de cláusulas administrativas particulares que rexeran o procedemento aberto con varios criterios de adxudicación e tramitación ordinaria da contratación do subministro de mobiliario das instalación da biblioteca e arquivo histórico, mediante procedemento aberto con varios criterios de adxudicación a tramitación ordinaria en dous lotes. Concello de Baiona. Contratación do subministro de mobiliario das instalación da biblioteca e arquivo histórico en dous lotes. Dun mes e medio (45 días) dende a formalización do contrato. Ordinaria Aberto con varios criterios de adxudicación Solvencia técnica dos licitadores acreditarase mediante unha relación das principais subministracións realizadas no últimos cinco anos que inclúa importe, datas e o destinatario, público ou privado, dos mesmos co requisito mínimo de que o importe anual acumulado na o ano de maior execución sexa igual ou superior ao 70% do valor estimado do contrato, ou da súa anualidade media se esta é inferior ao valor estimado do contrato, é dicir polos seguintes importes: LOTE 1: 28.710,36 € e LOTE 2: 13.407,24 €. O criterio para a acreditación da solvencia económica e financeira será o volume anual de negocios do licitador ou candidato, que referido ao ano de maior volume de negocio do tres últimos concluídos deberá ser polo menos unha vez e media o valor estimado do contrato cando a súa duración non sexa superior a un ano referido a cada un dos lotes, é dicir polos seguintes importes: LOTE 1: 61.522,2 € e LOTE 29.729,80 € De acordo co establecido na Disposición Adicional Sexta del TRLCSP, cando unha ou varias proposicións igualen, nos seus termos, a máis vantaxosa, terá preferencia na adxudicación do contrato as proposicións presentadas por aquelas empresas que acrediten ter no seu cadro de persoal un número de traballadores con discapacidade superior ao 2% Presentaranse no Rexistro Xeral do Concello de Baiona durante o prazo de 15 días naturais contados a partir do día seguinte á publicación do anuncio no BOP de Pontevedra e perfil do contratante en horario 9:00 a 14:00 h. Véxanse os pregos que rexen a licitación (www.baiona.org). Correspondente á oferta económica, terá lugar na casa consistorial un prazo non superior a sete días desde a apertura da documentación xeral (sobre A), procederá en acto público e previo anuncio no perfil do contratante. Baiona, na data que figura ao marxe deste documento asinado electrónicamente. O Alcalde Ángel Rodal Almuíña
IN407A 2017/555-4, CONCESIÓN A ELECTRA ALTO MIÑO DISTRIBUIDORA DE ENERGÍA, S. L., REFORMA E CAMBIO SITUACIÓN DO CT ERMITAS, EN FREIXENDO, ERMITAS (CONCELLO SALVATERRA DE MIÑO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 02/01/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial RESOLVE: Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 12 de decembro de 2017.—O Xefe Territorial, Ignacio Rial Santomé.